จังหวัดเฮียวโงะ

จังหวัดเฮียวโงะ (Hyōgo-ken) เป็นจังหวัดของประเทศญี่ปุ่น ตั้งอยู่ในภูมิภาคคันไซ ทางตอนใต้ของเกาะฮนชู มีจำนวนประชากร 5,344,834 คน (1 เมษายน ค.ศ. 2024) และมีขนาดพื้นที่ sqmi มีอาณาเขตติดต่อได้แก่ ทิศตะวันออกติดกับจังหวัดเกียวโต ทิศตะวันออกเฉียงใต้ติดกับจังหวัดโอซากะ ทิศตะวันตกติดกับจังหวัดโอกายามะและจังหวัดทตโตริ
นครโคเบะเป็นเมืองหลวงและเมืองที่ใหญ่ที่สุดของจังหวัดเฮียวโงะ และเป็นเมืองใหญ่อันดับ 7 ของประเทศ เมืองใหญ่อื่น ๆ ในจังหวัด เช่น ฮิเมจิ นิชิโนมิยะ และอามางาซากิ อาณาบริเวณของจังหวัดเฮียวโงะครอบคลุมตั้งแต่ชายฝั่งทะเลญี่ปุ่นไปจนถึงทะเลในเซโตะ รวมทั้งเกาะอาวาจิและหมู่เกาะเล็ก ๆ ภายในทะเลในเซโตะ จังหวัดเฮียวโงะเป็นศูนย์กลางทางเศรษฐกิจ การคมนาคมขนส่ง และสถานที่ท่องเที่ยวทางตะวันตกของญี่ปุ่น พื้นที่ร้อยละ 20 ของจังหวัดอยู่ในเขตอุทยานธรรมชาติ จังหวัดเฮียวโงะเป็นส่วนหนึ่งของเขตมหานครเคฮันชิง ซึ่งเป็นเขตเมืองที่มีประชากรมากเป็นอันดับสองในญี่ปุ่น รองจากเขตมหานครโตเกียว

**ประวัติศาสตร์**
จังหวัดเฮียวโงะในปัจจุบันประกอบด้วยแคว้นในอดีต ได้แก่ แคว้นฮาริมะ แคว้นทาจิมะ แคว้นอาวาจิ และบางส่วนของแคว้นทัมบะและแคว้นเซ็ตสึ
ไฟล์:Himeji Castle The Keep Towers.jpg|thumb|ปราสาทฮิเมจิ ในฮิเมจิ แหล่งมรดกโลกของยูเนสโก
ใน ค.ศ. 1180 เมื่อใกล้สิ้นสุดยุคเฮอัง จักรพรรดิอันโตกุ, ไทระ โนะ คิโยโมริ, และราชสำนักของจักรพรรดิ ได้ย้ายไปที่ฟูกูฮาระ (ซึ่งปัจจุบันอยู่ในนครโคบะ) เป็นช่วงสั้น ๆ ในระยะเวลาห้าเดือน ในจังหวัดเฮียวโงะมีสถานที่สำคัญทางประวัติศาสตร์คือสุสานโบราณโกชิกิซูกะ (Goshikizuka-kofun) และยังมีปราสาทฮิเมจิ ซึ่งเป็นแหล่งมรดกโลกของยูเนสโก ตั้งอยู่ในนครฮิเมจิ
จังหวัดเฮียวโงะทางตอนใต้ได้รับความเสียหายอย่างรุนแรงจากแผ่นดินไหวครั้งใหญ่ฮันชิงเมื่อ ค.ศ. 1995 ขนาด 6.9 ตามมาตราขนาดโมเมนต์ ซึ่งทำลายพื้นที่ส่วนใหญ่ของโคเบะและอาวาจิ รวมถึงนิชิโนมิยะและอาชิยะ และจังหวัดโอซากะที่อยู่ใกล้เคียง ทำให้มีผู้เสียชีวิตเกือบ 6,500 คน ปัจจุบันมีอนุสรณ์รำลึกครบรอบ 10 ปี แผ่นดินไหวที่โคเบะ มีผู้ไปรำลึกเหตุการณ์ครั้งนั้นมากมาย

**ภูมิศาสตร์**
ลักษณะภูมิประเทศส่วนใหญ่ของจังหวัดเฮียวโงะเป็นที่ราบสลับหุบเขา ทิศเหนือติดกับทะเลญี่ปุ่น ทิศตะวันตกติดกับจังหวัดทตโตริและจังหวัดโอกายามะ ทิศใต้ติดกับมหาสมุทรแปซิฟิก ทิศตะวันออกติดกับจังหวัดโอซากะและจังหวัดเกียวโต เมืองหลวงของจังหวัดคือนครโคเบะ มีประชากรอาศัยอยู่ประมาณ 1,500,000 คน มีความสำคัญคือเป็นเมืองท่า มีโรงงานอุตสาหกรรมมาก

**การปกครอง**
จังหวัดเฮียวโงะประกอบด้วย 29 เทศบาลนคร และ 12 เทศบาลเมือง ดังนี้

**นคร**
 คาโกงาวะ (Kakogawa-shi)- คาไซ (Kasai-shi)- คาโต (Katō-shi)- คาวานิชิ (Kawanishi-shi)- โคเบะ (Kōbe-shi) (เมืองหลวง)- ชิโซ (Shisō-shi)- ซันดะ (Sanda-shi)- ซาซายามะ (Sasayama-shi)- ซูโมโตะ (Sumoto-shi)- ทัตสึโนะ (Tatsuno-shi)- ทัมบะ (Tanba-shi)- ทากาซาโงะ (Takasago-shi)- ทาการาซูกะ (Takarazuka-shi)- โทโยโอกะ (Toyooka-shi)- นิชิโนมิยะ (Nishinomiya-shi)- นิชิวากิ (Nishiwaki-shi)- มิกิ (Miki-shi)- มินามิอาวาจิ (Minamiawaji-shi)- ยาบุ (Yabu-shi)- อากาชิ (Akashi-shi)- อาโก (Akō-shi)- อาชิยะ (Ashiya-shi)- อาซาโงะ (Asago-shi)- อามางาซากิ (Amagasaki-shi)- อาวาจิ (Awaji-shi)- อิตามิ (Itami-shi)- โอโนะ (Ono-shi)- ไอโออิ (Aioi-shi)- ฮิเมจิ (Himeji-shi)

**อำเภอและเมือง**
 อำเภอคันซากิ (Kanzaki-gun)
** เมืองคามิกาวะ (Kamikawa-chō)
** เมืองฟูกูซากิ (Fukusaki-chō)
** เมืองอิจิกาวะ (Ichikawa-chō)- อำเภอคาโกะ (Kako-gun)
** เมืองอินามิ (Inami-chō)
** เมืองฮาริมะ (Harima-chō)- อำเภอคาวาเบะ (Kawabe-gun)
** เมืองอินางาวะ (Inagawa-chō)- อำเภอซาโย (Sayō-gun)
** เมืองซาโย (Sayō-chō)- อำเภอทากะ (Taka-gun)
** เมืองทากะ (Taka-chō)- อำเภอมิกาตะ (Mikata-gun)
** เมืองคามิ (Kami-chō)
** เมืองชิง-อนเซ็ง (Shin'onsen-chō)- อำเภออาโก (Akō-gun)
** เมืองคามิโงริ (Kamigōri-chō)- อำเภออิโบะ (Ibo-gun)
** เมืองไทชิ (Taishi-chō)

**อ้างอิง**

**แหล่งข้อมูลอื่น**
 Official Hyōgo prefecture homepage- Hyōgo prefecture tourist guide- Hyōgo Business & Cultural Center- Medical Services in Hyōgo prefecture

เฮียวโงะ
เฮียวโงะ